open-index/open-wikipedia-markdown huggingface dataset:
మొలకెత్తే కాగితం

విత్తన బంతుల లాగానే విత్తనాలను మొలకెత్తించేందుకు కాగితం గుజ్జును వాడి విత్తనాలను మొలకెత్తించేందుకు వాడే సాంకేతికత పేరే మొలకెత్తే కాగితం లేదా సీడ్ పేపర్ టెక్నాలజీ.దీని ద్వారా కాగితం గుజ్జుతో తయారయిన అట్టను పైనున్న కాగితం తీసి భూమిలో వుంచి నీటిని చల్లుతూ వున్నట్లయితే దానినుంచి మొలకలు వస్తాయి. అటవీ ప్రాంతాలలో వీటిని వెదజల్లినా వర్షాలు రాగానే మొలకలు బయటికి వస్తాయి. విత్తనాలు మొలకలగా వృద్ధి చెందడాన్ని విత్తనోత్పత్తి లేక బీజోత్పత్తి లేక అంకురోత్పత్తి అంటారు. విత్తనోత్పత్తిని ఆంగ్లంలో జెర్మినేషన్ (Germination) అంటారు. 

## సీడ్ పేపర్ తయారీ విధానం

* వృథాగా పడేసే కూరగాయల తొక్కలను మిక్సీలో వేసి, గుజ్జుగా చేసుకోవాలి..
* ఓ టిష్యూ పేపర్‌పై ఆ గుజ్జుతో అలికేయాలి..
* అలికిన కాగితంపై విత్తనాలను నలుమూలలా చల్లాలి.. పైన ఎండిన వేపాకును చల్లాలి..
* దానిపై మళ్లీ ఒక టిష్యూ పేపర్‌ను పరచాలి..
*  రెండ్రోజులు ఈ కాగితాన్ని ఆరబెట్టాలి..
* జొన్నరొట్టెలా గట్టిపడిన ఆ కాగితాన్ని.. మట్టి పైపొరను తీసి లోపలపెట్టి.. మళ్లీ మట్టిని వేయాలి. కాస్త నీళ్లు చిలకరిస్తే చాలు. విత్తనాలు మొలకెత్తుతాయి. కాగితం విత్తనాలను బంధుమిత్రులకు కానుకగా ఇవ్వొచ్చు. లేదంటే అడవుల్లో, బీడు భూముల్లో వేయొచ్చు.

## సీడ్ పేపర్ ప్రయోగాత్మక తయారీదారులు
తెలంగాణ రాష్ట్రం, నల్లగొండ జిల్లా, నల్లగొండ పట్టణానికి చెందిన అరుణజ్యోతి అనే గృహిణి తన వంటగదినుంచి వెలువడే వివిధ వ్యర్ధాలను ఉపయోగించి ఇటువంటి సీడ్ పేపర్ ను తయారుచేసి మొలకెత్తించి చూసారు. 

## ఇవికూడా చూడండి
thumb
విత్తనబంతులు
* సేంద్రీయ వ్యవసాయం
* ప్రాకృతిక వ్యవసాయం
* జీవామృతం
* గడ్డిపరకతో విప్లవం
* కంపోస్టు
* వేపగింజల కషాయం

## మొక్కల వర్గీకరణ

## మూలాలు

## బయటిలింకులు
* సీడ్ పేపర్ తయారీ పద్దతులు 
వర్గం:విత్తనాలు
వర్గం:పర్యావరణము
వర్గం:వ్యవసాయ పద్ధతులు
రావి కొండలరావు నటించిన సినిమాల జాబితా

**[[రావి కొండలరావు]]** (1932-2020) తెలుగు చలనచిత్ర నటుడు, దర్శకుడు, రచయిత, జర్నలిస్టు, నిర్మాత. ఇతడు 1958లో శోభ చిత్రంలో తొలిసారి నటించాడు. ఇతడు మరణించేవరకూ 600లకు పైగా తెలుగు సినిమాలలో నటించాడు.

ఇతడు నటించిన చిత్రాల జాబితా:
## 1958-1960
# అన్న తమ్ముడు (1958)
# ఆడపెత్తనం (1958)
# శోభ (1958)
# భాగ్యదేవత (1959)

## 1961-1970

## 1971-1980

## 1981-1990

## 1991-2000
# ఎదురింటి మొగుడు పక్కింటి పెళ్లాం (1991)
# చైతన్య (1991)
# ప్రేమ ఖైదీ (1991)
# పెళ్ళి పుస్తకం (1991) - ఆమ్యామ్యా బాబాయి
# బృందావనం (1992)
# భైరవ ద్వీపం (1994)
# శ్రీకృష్ణార్జున విజయం (1996)

## 2001-2010
# నిన్నే ఇష్టపడ్డాను (2003)
# రాధా గోపాళం (2005)
# మధుమాసం (2007)
# మీ శ్రేయోభిలాషి (2007)
# కింగ్ (2008)- అతిథి పాత్ర
# ఓయ్! (2009)

## 2010-2020
# వాంటెడ్ (2011)
# 365 డేస్ (2015)
## విడుదలకాని సినిమాలు
# మానం కోసం

## మూలాలు

వర్గం:తెలుగు సినిమాలు
వర్గం:జాబితాలు
గునుగుపువ్వు

[thumb|[దస్త్రం:Flamingo Feathers celosia spicata 2.jpg|thumb|గునుగు పువ్వు]]
*గునుగు పువ్వు* కు గ్రీకు పదం కూలియోస్. ఈ మొక్క 40-200 సెం. మీ ఎత్తువరకు పెరుగుతుంది. ఇండోనేషియా , భారత దేశంలో గునుగు ఆకును ఆకుకూరగా తీసుకుంటారు. ఇది గడ్డిజాతికి చెందిన పువ్వు.  గునుగు పువ్వు  ఆఫ్రికా  మొక్క . తదుపరి  ఈ మొక్క , కలుపు మొక్కగా  సాగు నుండి తప్పించుకునే విధంగా వ్యాపించింది.ప్రారంభములో దీని  పెరుగుదల నెమ్మదిగా ఉంటుంది, కాని విత్తనాలు వేసిన 6 - 7 వారాల తరువాత పుష్పించే అవకాశం ఉంది. గునుగ పువ్వు  వచ్చిన  12 - 14 వారాల తరువాత,   80 - 90 రోజుల తరువాత విత్తనాల కోసం పండించవచ్చు . ఉష్ణమండల, సమశీతోష్ణ మండలాల్లో  పెరుగగలదు . ఉష్ణోగ్రతలు 25 - 30 ° c పరిధిలో ఉన్న ప్రాంతాలలో ఇది బాగా పెరుగుతుంది.ఇది 1,500 - 2,500 మిమీ పరిధిలో సగటు వార్షిక వర్ష పాతం  అవసరము. గునుగుపువ్వు ను ఇంగ్లీష్ లో  సిల్వర్ స్పైక్డ్ కాక్స్ కాంబ్, సిల్వర్ స్పైక్డ్ కాక్ కాంబ్, క్వాయిల్ గడ్డి, హిందీ లో సాఫెడ్ ముర్గా,మలయాళం  లో చెరుచిరా, కోజిపూవు( కొంతమంది పన్నై కీరై), అని ,తమిళములో పన్నైపూ, మాకిలిక్కరై  పిలుస్తారు. మన  దేశములో  కేరళ రాష్టం  లోని  అలప్పుజ, కాసరగోడ్, కొల్లం, మలప్పురం, పాలక్కాడ్, కన్నూర్, కోజికోడ్, త్రిస్సూర్, ఇడుక్కి, వయనాడ్ , జిల్లాలలో  పెరుగుతుంది.     

## బతుకమ్మ పండుగలో
తెలంగాణలో బతుకమ్మను పండుగలో బతుకమ్మను తయారుచేయడంకోసం గునుగు పువ్వును వాడుతారు. బతుకమ్మ అలంకరణలో గునుగు పువ్వు ఎంతో శోభను ఇస్తుంది.

### వినియోగం
గునుగు ఆకును మందులలో కూడా వాడుతారు. గునుగు మొక్క సాధారణమైన వ్యాధులలో మధుమేహం ,  నోటి పుండ్లు, ముక్కులో రక్త స్రావం  తగ్గడానికి వాడతారు.  దీన్ని అతిసార నివారణకు మందుగా వాడుతారు.  ఈ పువ్వును చర్మం పై గాయాలు, పొక్కులు, క్షయవ్యాధి నివారణకు ఉపయోగిస్తారు. రక్త పోటును అదుపులో ఉంచడంలో దీనికి మరేది సాటిరాదు.  

గునుగు గింజ రక్తస్రావ నివారిణి. పరాన్న జీవులని చంపుతుంది. రక్త విరేచనాలు, రక్తస్రావం, అతిసారాన్ని అరికడుతుంది. కంటి వ్యాధులు, కంటి శుక్లాలకి రక్తపోటుకి దీన్ని మందుగా వాడుతారు. గ్లకోమా ఉన్న వాళ్లు మాత్రం వా డకూడదు. ఇది క్రిమి సంహారిణి.

## మూలాలు

## వెలుపలి లంకెలు
క్రేజీ క్రేజీ ఫీలింగ్

**క్రేజీ క్రేజీ ఫీలింగ్** 2019, మార్చి 1న విడుదలైన తెలుగు చలనచిత్రం. విజ్ఞాంత ఫిల్మ్స్ పతాకంపై మధు నూతలపాటి నిర్మాణ సారథ్యంలో సంజయ్ కార్తీక్ దర్శకత్వం వహించిన ఈ చిత్రంలో విస్వంత్ దుడ్డుంపూడి, పాల‌క్ ల‌ల్వాని జంటగా నటించగా, భీమ్స్‌ సిసిరోలియో సంగీతం అందించాడు.

## కథా నేపథ్యం
ప్రేమలో పడ్డ ఒక యువ జంట (అభి, స్పందన) జీవితంలో తలెత్తే సమస్యల నేపథ్యంలో తెరకెక్కిన చిత్రం.

## నటవర్గం
* విశ్వంత్ దుడ్డుంపూడి (అభి)
* పాల‌క్ ల‌ల్వాని (స్పందన)
* వెన్నెల కిషోర్ (మహేశ్వర్ రావు)
* శరణ్య (స్వప్న)
* సుమన్ తల్వార్ (అభి తండ్రి)
* జయప్రకాష్ రెడ్డి (డ్రీమ్ తండ్రి)
* పోసాని కృష్ణమురళి (డైరెక్టర్ పికె) 
* కృష్ణంరాజు (రచయిత)
* గుండు సుదర్శన్
* సుమన్ శెట్టి
* భద్రం
* చమ్మక్ చంద్ర

## సాంకేతికవర్గం
* రచన, దర్శకత్వం: సంజయ్ కార్తీక్
* నిర్మాత: మధు నూతలపాటి
* సంగీతం: భీమ్స్‌ సిసిరోలియో
* ఛాయాగ్రహణం: సుభాష్ దొంతి
* కూర్పు: మెంగాన శ్రీను
* నిర్మాణ సంస్థ: విజ్ఞాంత ఫిల్మ్స్

## నిర్మాణం
2015లో ఎవడే సుబ్రహ్మణ్యం విడుదలైన తర్వాత యాడ్ ఫిల్మ్ డైరెక్టర్ సంజయ్ కార్తీక్ మొదట స్క్రిప్ట్‌ను విజయ్ దేవరకొండకు వినిపించాడు. విజయ్ బిజీ షెడ్యూల్ కారణంగా తను ఈ చిత్రం చేయలేకపోవడంతో అతని స్థానంలో విశ్వంత్ దుద్దంపూడి వచ్చాడు. పలాక్ లాల్వాని నటిగా, వెన్నెల కిషోర్ హాస్య సన్నివేశాలకు ఎంపికయ్యారు.

## విడుదల
ఈ చిత్రం మొదట ఫిబ్రవరి 22న విడుదల కావాల్సివుంది. మార్చి 1న విడుదలయింది.

## పాటలు
* హోలీ రంగోలీ - ఉమా నేహా, వసు భరద్వజ్, రఘురాం - 3:21
* సేమ్ టూ సేమ్ - వసు భరద్వజ్ - 3:22
* ఏదో మాయలో ఉన్నా - నయన నాయర్ - 2:35
* ఇంతేనా ఇంతేనా - ప్రణవి ఆచార్య - 3:04

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:సుమన్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
పక్షుల పేర్లు

తెలుగు పక్షుల పేర్లు, వాటి వ్యవహారిక నామములు.

## పక్షి జాతులు

# **జిట్టలు** (ఆంగ్లము : babblers, warblers, prinias ,wagtails , some minivets, shrikes and wagtails)
# **పికిలి** లేక **పిగిలి** (ఆంగ్లము : bulbuls)
# **[[కొంగ]]** (ఆంగ్లము : egrets , storks, herons , flamingo and cranes)
# **[[బాతు]]** లేక **బాతువు** (ఆంగ్లము : ducks, goose and pelicans)
# **జీనువ** లేక **జీనువాయి** (ఆంగ్లము : munia/ finch )
# **[[గద్దలు]]** (ఆంగ్లము : raptors )

## పక్షులు

## ఇవి కూడా చూడండి

## మూలాలు

## External links
* https://dsal.uchicago.edu/dictionaries/brown/
* https://archive.org/details/birdsofindiabein01jerd

వర్గం:పక్షులు
అవతారం (2014 సినిమా)

**అవతారం** 2014, ఏప్రిల్ 18న విడుదలైన తెలుగు భక్తిరస చలనచిత్రం. కోడి రామకృష్ణ దర్శకత్వం వహించిన ఈ చిత్రంలో రాధిక కుమారస్వామి, భానుప్రియ, రిషి నటించగా, ఘంటాడి కృష్ణ సంగీతం అందించాడు. సింహరాశిలో పుట్టిన అమ్మాయికోసం అక్కమ్మ దేవత ఒక రాక్షసుడిని ఎలా ఓడించిందన్న కథాంశంతో చిత్రం రూపొందింది. ఇది తమిళంలో *మీండుమ్ అమ్మన్* పేరుతో, హిందీలో *ది పవర్ అవతారం*గా విడుదలైంది.

## కథా నేపథ్యం
అక్కమ్మ దేవత (భాను ప్రియ) ఎనిమిది కొండలపై వెలసివుంటుంది. గరుల కోట శక్తులు బంధించడంతో అక్కమ్మ దేవతకు శక్తులు లేకుండా పోయాయి. సింహరాశిలో పుట్టిన వారు తమకు తాముగా అగ్నికి బలైతే ఆ గరుల కోట శక్తుల నుంచి అక్కమ్మ దేవతకు విముక్తి లభిస్తుంది. అందుకోసం, చిన్ననాటి నుంచి అక్కమ్మ దగ్గరే పుట్టి పెరిగిన నలుగురు అక్కచెల్లెళ్ళు అగ్నికి బలై అక్కమ్మని దుష్టశక్తుల చెర నుండి విడిపిస్తారు. ఆ తరువాత అక్కమ్మ, ఆ నలుగురిని తన చెల్లెళ్ళుగా స్వీకరించగా, ఈ ఐదుగురు కలిసి ఆ గ్రామాన్ని కాపాడుతుంటారు. అదే గ్రామంలో పుట్టిన రాజేశ్వరి (రాధిక) ఈ అక్కమ్మ చెల్లెళ్ళను పూజిస్తూ ఒంటరిగా బతుకుతూ ఉంటుంది. గ్రామంలోని రాజా కుటుంబానికి చెందిన ప్రసాద్ (రిషి) బంధువులు ఆస్తి కోసం ప్రసాద్ ని పిచ్చివాడిని చేస్తారు. రాజేశ్వరి అతన్ని మార్చే ప్రయత్నంలో 1000 సంవత్సరాలకు వచ్చే అన్ని గ్రహాల కూటమి వల్ల కర్కోటకుడు (సత్య ప్రకాష్) భూమిపైకి వస్తాడు. భూ ప్రపంచాన్ని నాశనం చేసి తన వశం చేసుకోవాలనుకున్న కర్కోటకుడి సింహరాశిలో పుట్టిన రాజేశ్వరి వల్ల తనకు మరణగండం ఉందని తెలుస్తుంది. ఆ తరువాత ఏం జరిగిందనేది మిగతా కథ.

## నటవర్గం
* రాధిక కుమారస్వామి (రాజేశ్వరి)
* భానుప్రియ (అక్కమ్మ దేవత)
* సత్య ప్రకాష్ (కర్కోటకుడు)
* రిషి (ప్రసాద్)
* బలిరెడ్డి పృథ్వీరాజ్
* అన్నపూర్ణ

## సాంకేతికవర్గం
* రచన, దర్శకత్వం: కోడి రామకృష్ణ
* నిర్మాత: ఎం. యుగేందర్ రెడ్డి
* మాటలు: రాజేంద్రకుమార్
* సంగీతం: ఘంటాడి కృష్ణ
* ఛాయాగ్రహణం: శ్రీ వెంకట్
* కూర్పు: హరి నందమూరి

## పాటలు
ఈ చిత్రానికి ఘంటాడి కృష్ణ సంగీతం అందించాడు.

## మూలాలు

## ఇతర లంకెలు
* 

వర్గం:2014 తెలుగు సినిమాలు
వర్గం:కోడి రామకృష్ణ దర్శకత్వం వహించిన సినిమాలు
వర్గం:భానుప్రియ నటించిన సినిమాలు
పొంగులేటి శ్రీనివాస్ రెడ్డి

**పొంగులేటి శ్రీనివాస్ రెడ్డి** తెలంగాణ రాష్ట్రంకు చెందిన రాజకీయ నాయకుడు, మాజీ లోక్‌సభ సభ్యుడు. 2014 నుండి 2019 వరకు ఖమ్మం లోక్‌సభ నియోజకవర్గం నుండి 16వ లోక్‌సభ సభ్యుడిగా ప్రాతినిధ్యం వహించాడు.

## జీవిత విషయాలు
శ్రీనివాస్ రెడ్డి 1959, నవంబరు 4న రాఘ‌వ‌రెడ్డి, స్వ‌రాజ్యం దంపతులకు ఖమ్మం జిల్లా, కల్లూరు మండలంలోని నారాయణపురంలో జన్మించాడు. వ్యవసాయదారుడిగా పనిచేశాడు. 1984లో కల్లూరు ప్రభుత్వ జూనియర్ కళాశాల నుంచి ఇంటర్ విద్యను, హైదరాబాదు ఉస్మానియా విశ్వవిద్యాలయం దూరవిద్యలో బిఏ డిగ్రీని పూర్తిచేశాడు.

## వ్యక్తిగత జీవితం
ఈయనకు 1992, మే 8న మాధురితో వివాహం జరిగింది. వీరికి ఒక కుమారుడు (హర్షా రెడ్డి), ఒక కుమార్తె (సప్ని) ఉన్నారు.

## సామాజిక కార్యక్రమాలు
1985లో ఎన్టీఆర్ ముఖ్యమంత్రిగా ఉన్నప్పుడు గ్రామోదయ పథకంలో పేరువంచ మేజర్‌పై క్రాస్‌వాల్‌ నిర్మాణం చేశాడు. ఆ క్రాస్‌వాల్‌ నిర్మాణం వల్ల 450 ఎకరాల భూమి సాగులోకి వచ్చింది. అలా కాంట్రాక్టర్‌గా మారి ప్రభుత్వం తరపున అనేక నిర్మాణాలు చేశాడు.

## రాజకీయ ప్రస్థానం
కాంగ్రెస్ పార్టీలో కార్యకర్తగా కొనసాగుతూ, వివిధ హోదాల్లో పనిచేశాడు. 2013లో వైఎస్సార్ కాంగ్రెస్ పార్టీలో చేరాడు. కొంతకాలం తెలంగాణ వైకాపా అధ్యక్షుడిగా ఉన్నాడు. 2014లో జరిగిన 16వ లోక్‌సభ ఎన్నికలలో ఆ పార్టీ తరపున ఖమ్మం లోక్‌సభ నియోజకవర్గం నుండి పోటీచేసి, టీడీపీ అభ్య‌ర్థి నామా నాగేశ్వరరావుపై 11,974 ఓట్ల ఆధిక్యంతో గెలుపొందాడు. ఆ తరువాత తెలంగాణ రాష్ట్ర సమితిలో చేరాడు.

2018లో తెలంగాణ శాసనసభ ఎన్నికలలో, 2019 17వ లోక్‌సభ ఎన్నికలలో టిఆర్ఎస్ అభ్యర్థులకు మద్దతు ఇచ్చాడు. ఖమ్మంలో జరిగిన ఆత్మీయ సమ్మేళనంలో పార్టీపై వివాదస్పద వ్యాఖ్యలు చేయడంతో మాజీ మంత్రి జూపల్లి కృష్ణారావు, మాజీ ఎంపీ పొంగులేటి శ్రీనివాస్ రెడ్డిలను 2023 ఏప్రిల్ 10న బీఆర్ఎస్ పార్టీ నుండి సస్పెండ్ చేసింది. ఆయన 2023 జూలై 2న  ఖమ్మంలో తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో కాంగ్రెస్‌లో చేరగా, రాహుల్ గాంధీ ఆయనకు పార్టీ కండువా కప్పి పార్టీలోకి ఆహ్వానించాడు. ఆయన 2023 జూలై 14న తెలంగాణ ప్రదేశ్‌ కాంగ్రెస్‌ (టీ-పీసీసీ) ప్రచార కమిటీ కో-ఛైర్మన్‌గా నియమితులయ్యాడు.

ఆయనను 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో పాలేరు అభ్యర్థిగా ప్రకటించగా, పాలేరు ఎమ్మెల్యేగా గెలిచి, రేవంత్ రెడ్డి మంత్రివర్గంలో 2023 డిసెంబరు 7న రాష్ట్ర సమాచార, రెవెన్యూ, గృహనిర్మాణ శాఖ మంత్రిగా ప్రమాణస్వీకారం చేసి, డిసెంబరు 14న డా.బీఆర్ అంబేద్కర్ సచివాలయంలో మంత్రిగా బాధ్యతలు స్వీకరించాడు.  

పొంగులేటి శ్రీనివాస్‌రెడ్డిని 2024లో జరగబోయే లోక్‌సభ ఎన్నికల్లో 2023 డిసెంబరు 18న మహబూబాబాద్, ఖమ్మం లోక్‌సభ నియోజకవర్గల ఇన్‌చార్జ్‌గా కాంగ్రెస్ పార్టీ నియమించగా, డిసెంబరు 24న వరంగల్‌ జిల్లా ఇన్‌చార్జ్‌ మంత్రిగా రాష్ట్ర ప్రభుత్వం నియమించింది.

## నిర్వహించిన పదవులు
# 2014, సెప్టెంబరు 1 నుండి 2019 వరకు రవాణా, పర్యాటక, సంస్కృతి శాఖ స్టాండింగ్ కమిటీలో సభ్యులుగా ఉన్నాడు. 
# ఎనర్జీ మంత్రిత్వ శాఖ ఏర్పాటు చేసిన సంప్రదింపుల కమిటీలో సభ్యులుగా పనిచేశాడు.

## మూలాలు

వర్గం:1959 జననాలు
వర్గం:ఖమ్మం జిల్లా నుండి ఎన్నికైన లోక్‌సభ సభ్యులు
వర్గం:16వ లోక్‌సభ సభ్యులు
వర్గం:ఖమ్మం జిల్లా వ్యక్తులు
వర్గం:ఖమ్మం జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2023)
విజువల్ ఎడిటర్

alt=విజువల్ ఎడిటర్ మెనూ  ఇంగ్లీషులో|thumb|విజువల్ ఎడిటర్ మెనూ
**విజువల్ ఎడిటర్** వికీ కంటెంట్ కోసం *కొత్త ఎడిటింగ్ మోడ్* . ఈ మీడియావికీ పొడిగింపును వికీ భాగస్వామ్యంతో

వికీమీడియా ఫౌండేషన్ అభివృద్ధి చేసింది  వికీమీడియా ఫౌండేషన్ విజువల్ ఎడిటర్‌ను అత్యంత సవాలుగా ఉన్న సాంకేతిక ప్రాజెక్టుగా (2013 వరకు) పరిగణించింది ది ఎకనామిస్ట్ విజువల్ ఎడిటర్‌ను చరిత్రలో వికీపీడియాలో అత్యంత ముఖ్యమైన మార్పుగా పేర్కొంది

సోర్స్ ఎడిటర్   బదులుగా మారుతున్న వికీ టెక్స్టు ఒక లో ఎడిటింగ్ మూలం టెక్స్ట్ పేజీ ముందు , మీరు ఇప్పుడు ప్రదర్శించబడుతుంది పేజీలో నేరుగా పని, వెంటనే సవరణ  దీని వలన ఆర్టికల్  రూపం వెంటనే  తెలుసుకోవచ్చు  

సాధారణంగా, విజువల్ ఎడిటర్ వికీటెక్స్ట్ కంటెంట్ ఉన్న పేజీలలో మాత్రమే పనిచేస్తుంది. ఇతర పేజీ కంటెంట్: జావాస్క్రిప్ట్ , CSS ,  మాడ్యూల్ .

2016 నుండి, లాగిన్ కాని లేదా లాగిన్ కాని వినియోగదారులందరికీ విజువల్ ఎడిటర్ అప్రమేయంగా సక్రియం చేయబడింది.  

ఎంపిక పెట్టె నుండి టిక్ తొలగించడం ద్వారా వినియోగదారులందరూ విజువల్ ఎడిటర్‌ను సక్రియం చేయవచ్చు.

## పరిమితులు

# జావాస్క్రిప్ట్ అవసరం.
# ఆధునిక బ్రౌజర్ అవసరం

HTML మార్కప్ ఎడిటింగ్‌తో పోల్చినప్పుడు కొన్నిసార్లు ఎక్కువ సమయం లేదా పరిమిత లక్షణాలు అవసరమయ్యే పేజీలను అప్‌లోడ్ చేయడం వంటి కొన్ని సమస్యలు ఇప్పటికీ ఉన్నాయి

## మూలాలు


వర్గం:వికీపీడియా
ఆళ్లగడ్డ పురపాలక సంఘం

**ఆళ్లగడ్డ పురపాలక సంఘం**, ఆంధ్ర్రప్రదేశ్ రాష్ట్రం, నంద్యాల జిల్లాకు చెందిన ఆళ్లగడ్డ పట్టణ స్థానిక స్వపరిపాలన సంస్థ.

## చరిత్ర
ఇది నగర పంచాయితీగా 2011 లో ఏర్పడింది. ఈ నగరపంచాయితీ లో 6 మండలాలు, 20 ఎన్నికల వార్డులు ఉన్నాయి.ఇది ఆంధ్రప్రదేశ్ రాజధాని అమరావతికి 330 కి.మీ దూరంలోనూ జిల్లా ప్రధాన కేంద్రం 110 కి.మీ. దూరంలో ఉంది.
## జనాభా గణాంకాలు
2001 లో 37690 గా ఉన్న పట్టణ జనాభా 2011 లో 41697 కు పెరిగింది..పిన్ కోడ్: 518543.

## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా ఏడ్డుల కుమారి, ఉషా రాణి వైస్ చైర్మన్‌గా రామలింగ రెడ్డి పనిచేస్తున్నారు.

## సమాచార, రవాణా సౌకర్యాలు
ఆళ్లగడ్డలో పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు, ప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషను గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

## పర్యాటక ప్రదేశాలు, దేవాలయాలు
* ఆళ్లగడ్డ పట్టణంలోని విశ్వరూప పారిశ్రామిక నగర్లో అతి  పురాతనమైన,అత్యంత శక్తివంతమైన శ్రీ కాళికాంబ దేవాలయం ఉంది.

## ఇతర వివరాలు
ఈ పురపాలక సంఘంలో 12544 గృహాలు ఉన్నాయి.15 రెవెన్యూ వార్డులు,20 ఎన్నికల వార్డులు ఉన్నాయి.ఒక ప్రభుత్వ ఆసుపత్రి ఉంది.1 కూరగాయల మార్కెట్ లు ఉన్నాయి.

## మూలాలు


## వెలుపలి లంకెలు

వర్గం:నంద్యాల జిల్లా పురపాలక సంఘాలు
వర్గం:స్థానిక స్వపరిపాలన సంస్థలు
పల్లవి రామిశెట్టి

**పల్లవి రామిశెట్టి** తెలుగు టెలివిజన్ నటి. ఈటీవీలో వచ్చిన సీరియళ్ళ ద్వారా గుర్తింపు పొందిన పల్లవి, *భార్యామణి* సీరియల్‌లోని పాత్రకు ఉత్తమనటిగా నంది అవార్డు (2011) అందుకుంది.

## జీవిత విషయాలు
పల్లవి 1993, అక్టోబరు 11న కృష్ణా జిల్లా, అవనిగడ్డలో జన్మించింది. తండ్రి ఉద్యోరిత్యా కుటుంబంతో కొంతకాలం బెంగళూరుకు వెళ్ళింది. ఆ తరువాత హైదరాబాదుకు వచ్చి, ఉప్పల్ లోని కేంద్రీయ విశ్వవిద్యాలయంలో 10వ తరగతి వరకు చదివింది. 2019లో దిలీప్ కుమార్‌తో పల్లవి వివాహం జరిగింది.

## టివిరంగం
10వ తరగతి చదువుతున్న సమయంలో ఈటివి ఆడిషన్స్‌కు వెళ్ళింది. ఈటివిలో వచ్చిన *రంగుల కళ* కార్యక్రమంకి వ్యాఖ్యాతగా ఎంపికై, టీవీరంగంలోకి ప్రవేశించింది. ఆ తరువాత నటిగా సీరియళ్ళలో నటించింది. భార్యామణి సీరియల్‌లో అలేఖ్య పాత్రలో, ఆడదే ఆధారం సీరియల్‌లో అమృత పాత్రలో నటించింది.

### సీరియళ్ళు
* *భార్యామణి*
* *[[ఆడదే ఆధారం (ధారావాహిక)|ఆడదే ఆధారం]]*
* *వసుంధర*
* *[[మాటే మంత్రము (ధారావాహిక)|మాటే మంత్రము]]*
* *అత్తారింటికి దారేది*

### కార్యక్రమాలు
* *ఆలీ 369*
* *[[స్టార్ మహిళ]]*
* *క్యాష్*

## అవార్డులు
# ఉత్తమ నటి - 2011 టివి నంది అవార్డు (భార్యామణి)

## మూలాలు

## ఇతర లంకెలు

వర్గం:1993 జననాలు
వర్గం:కృష్ణా జిల్లా టెలివిజన్ నటీమణులు
వర్గం:జీవిస్తున్న ప్రజలు
వర్గం:టెలివిజన్ నటీమణులు
ఆరణి సత్యనారాయణ

**ఆరణి సత్యనారాయణ**  (అరణి సత్యనారాయణ) (1898 నవంబరు 11 – 1969 జూలై 2) తెలుగు సినిమా, రంగస్థల నటుడు. తెలుగు సినిమా ప్రారంభ కాలంలో కొన్ని సినిమాలలో నటించాడు. 

## జీవిత విశేషాలు
అతను 1898లో గుంటూరు జిల్లా సంగడి గుంట గ్రామంలో జన్మించాడు. అతను 1912లో తన 14వ యేట గయోపాఖ్యానం నాటకంలో సత్యభామ పాత్రలో నటించాడు.

మూకీ సినిమాల కాలంలో తెలుగు సినిమా రంగంలోకి ప్రవేశించాడు. అతనిని 1921లో ఆర్.ఎస్.ప్రకాష్ చిత్రసీమకు పరిచయం చేసాడు. తరువాత అతను ఘంటసాల బలరామయ్య నిర్మించిన రామదాసు (1933)  (‘దేవదాసు’లో ధర్మన్న పాత్రధారి) సినిమాలో నటించాడు.  అతను 1936లో సరస్వతి టాకీస్ నుండి వచ్చిన ద్రౌపది వస్త్రాపహరణం సినిమాలో నటించిన విదురుని పాత్రకు గుర్తింపు పొందాడు. 

అతను కనకతార, బాలయోగిని, ధర్మాంగద, రత్నమాల, లైలా మజ్ను చిత్రాలలో వివిధ పాత్రలలో నటించాడు. 

అతను వినోదా పిక్చర్స్ లో అకౌంటెంత్ గా చేరాడు. వినోదా పిక్చర్స్ సినిమాలైన దేవదాసు, శాంతి సినిమాలలో నటించాడు.

## సినిమాలు

# రామదాసు (1933) .... తానీషా
# బాలయోగిని (1936/I)
# ద్రౌపది వస్త్రాపహరణం (1936)  ...  విదురుడు
# కనకతార (1937)
# చంద్రిక (1940)
# *[[రత్నమాల (సినిమా)|రత్నమాల]]* (1947)
# ధర్మాంగద(1949)
# లైలా మజ్ను(1949)
# *శాంతి* (1952)
# దేవదాసు (1953) .... ధర్మన్న

## మూలాలు

## బాహ్య లంకెలు

* 
* 
* 1933 telugu movie. 

వర్గం:1898 జననాలు
వర్గం:1969 మరణాలు
వర్గం:తెలుగు సినిమా నటులు
వర్గం:గుంటూరు జిల్లా వ్యక్తులు
గలాట

**గలాట** 2014, ఏప్రిల్ 25న విడుదలైన తెలుగు చలనచిత్రం.  క్రియేటీవ్ పిక్సల్ పతాకంపై డి. రాజేంద్ర ప్రసాద్ వర్మ నిర్మాణ సారథ్యంలో కృష్ణ దర్శకత్వం వహించిన ఈ చిత్రంలో శ్రీనివాస్, హరిప్రియ నటించగా, సునీల్ కష్యప్ సంగీతం అందించాడు.

## నటవర్గం

* శ్రీనివాస్
* హరిప్రియ (ఆండాళ్)
* నాగబాబు
* సాయి కుమార్
* ఆలీ
* జయప్రకాశ్ రెడ్డి
* శ్రీనివాస్ రెడ్డి
* అన్నపూర్ణ
* శంకర్ మెల్కోటే
* బలిరెడ్డి పృథ్వీరాజ్
* సాయి కృష్ణ
* జై వేణు
* కొండవలస లక్ష్మణరావు

## సాంకేతికవర్గం
* రచన, దర్శకత్వం: కృష్ణ
* నిర్మాత: డి. రాజేంద్ర ప్రసాద్ వర్*వాలు పాఠ్యం*మ
* సంగీతం: సునీల్ కష్యప్
* ఛాయాగ్రహణం: ఫిరోజ్ ఖాన్
* కూర్పు: నికోలస్
* పాటలు: కృష్ణ చైతన్య
* నిర్మాణ సంస్థ: క్రియేటీవ్ పిక్సల్

## పాటలు

ఈ చిత్రానికి సునీల్ కష్యప్ సంగీతం అందించాడు. 2014, మార్చి 1న హైదరాబాదులో ఆదిత్యా మ్యూజిక్ ద్వారా పాటలు విడుదలయ్యాయి. ఈ కార్యక్రమంలో ఎస్వీ కృష్ణారెడ్డి, సురేందర్ రెడ్డి, కె.అచ్చిరెడ్డి, కేఎల్ దామోదరప్రసాద్, చిత్ర యూనిట్ పాల్గొన్నారు.

## మూలాలు

## ఇతర లంకెలు

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:సాయి కుమార్ నటించిన సినిమాలు
వర్గం:ఆలీ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:కొండవలస లక్ష్మణరావు నటించిన సినిమాలు
ఉమామహేశ్వర ఉగ్రరూపస్య

**ఉమామహేశ్వర ఉగ్రరూపస్య** 2020 లో వెంకటేష్ మహా దర్శకత్వంలో వచ్చిన చిత్రం. ఇది మలయాళంలో ఘనవిజయం సాధించిన *మహేశ్‌ ఇంటే ప్రతికారం* చిత్రాన్ని తెలుగులోకి ఉమామహేశ్వర ఉగ్రరూపస్యగా పునర్నిర్మాణం చేశారు.నటుడు సత్యదేవ్‌ ఇందులో ప్రధాన పాత్ర పోషించారు. కేరాఫ్‌ కంచరపాలెంతో మంచి గుర్తింపు తెచ్చుకున్న వెంకటేశ్‌ మహా దర్శకత్వం వహించిన రెండో చిత్రం ఇది. ఈ చిత్రం కోవిడ్ కారణంగా సినిమా హాళ్ళు అందుబాటులో లేనందున 2020 జూలై 30 జూలై న నెట్‌ఫ్లిక్స్‌లో విడుదల అయినది.

## తారాగణం
*అరాకు వ్యాలీలోని కోమాలి ఫోటో స్టూడియో(ఫోటోగ్రాఫర్ ఉమా మహేశ్వర రావు)
*సత్యదేవ్
*బాబ్జీగా నరేష్
*కొర్రా సుహాస్‌గా (సుహాస్)
*మనోహర్ రావుగా (రాఘవన్)
*స్వాతిగా (హరి చందన కొప్పిసెట్టి)
*జ్యోతిగా (రూప కొడువాయూర్)
*నాంచరాయగా (టిఎన్ఆర్)
*చంద్రుగా (జబర్దాస్త్ రాంప్రసాద్)
*కుంగ్ ఫూ మాస్టర్‌గా (శ్రీధర్ రెడ్డి)
* రవీంద్ర విజయ్

## కథ
ఉమామహేశ్వరరావు (సత్యదేవ్‌) అరకులో ఫొటోగ్రాఫర్‌. మా ఊరికి అతనొక్కడే ఫోటోగ్రాఫర్. ఏ కార్యక్రమమైనా అతనిని పిలుస్తారు. ఉమామహేశ్వరరావుకి చిన్నప్పటి నుంచి గొడవలంటే భయం. చిన్నతనంలో స్కూళ్లో కలసి చదువుకున్న అమ్మాయిని ప్రేమిస్తాడు. ఒకరోజు అనుకోకుండా రోడ్డు మీద జరుగుతున్న గొడవను ఆపడానికి వెళ్లి దెబ్బలు తింటాడు. అందరి ముందు తన్నులు తినడంతో పరువు పోయిందని భావిస్తాడు. తనని కొట్టినవాడిని తిరిగి కొట్టిన తర్వాతే మళ్లీ చెప్పులు వేసుకుంటానని ప్రతిజ్ఞ చేస్తాడు. అదే సమయంలో ప్రేమించిన అమ్మాయికి అమెరికా సంబంధం రావడంతో ఇద్దరూ విడిపోతారు. మరి తనని కొట్టిన వాడిపై మహేశ్‌ ఎలా ప్రతీకారం తీర్చుకున్నాడు? తిరిగి చెప్పులు వేసుకున్నాడా? అన్నది తెలియాలంటే సినిమా చూడాల్సిందే.

## పాటలు
ఈ పాటలను సంగీత దర్శకుడిగా బిజిబల్ బాణీలు అందించారు. పాటలో మొదటిది నింగి చుట్టే 6 మార్చి 2020 న విడుదలైంది.రెండవ పాట ఆనందం 6 జూలై విడుదల అయినది.
మూడవ పాట రాపవాలు జూలై 13 న విడుదలైంది.

## విడుదల
ఈ చిత్రాన్ని మొదట్లో 2020 ఏప్రిల్ 17 న విడుదల చేద్దామనుకున్నారు కానీ కరోనా వైరస్ మహమ్మారి కారణంగా లాక్ డౌన్ విధించడంతో  థియేటర్ అన్ని మూసివేయబడ్డాయి. తర్వాత చిత్ర బృందం జూలై 30 న ఈ చిత్రం నెట్‌ఫ్లిక్స్‌లో విడుదల చేశారు.

## పురస్కారాలు

### సైమా అవార్డులు
2020 సైమా అవార్డులు

# సైమా ఉత్తమ తొలిచిత్ర నటి (రూప కొడువాయూర్)

## మూలాలు

వర్గం:2020 తెలుగు సినిమాలు
అమృతం చందమామలో

**అమృతం చందమామలో** 2014, మే 17న విడుదలైన తెలుగు చలనచిత్రం. జస్ట్ ఎల్లో మీడియా పతాకంపై గుణ్ణం గంగరాజు దర్శకత్వం వహించిన ఈ చిత్రంలో శ్రీనివాస్ అవసరాల, హరీష్, వాసు ఇంటూరి, నారిపెద్ది శివన్నారాయణ, ధన్య బాలకృష్ణ, సుచిత్ర తదితరులు నటించగా, శ్రీ సంగీతం అందించాడు. అంతరిక్ష హస్య నేపథ్యంలో వచ్చిన తొలి తెలుగు చిత్రమిది.

## నటవర్గం

* శ్రీనివాస్ అవసరాల (అమృతరావు)
* హరీష్ (ఆంజనేయులు/అంజి)
* వాసు ఇంటూరి (సర్వం)
* నారిపెద్ది శివన్నారాయణ (అప్పాజీ)
* ధన్య బాలకృష్ణ (సంజీవిని)
* సుచిత్ర బాండేకర్ (శాంత)
* బ్రహ్మానందం
* ఎం. ఎస్. నారాయణ
* సత్యం రాజేష్
*పావని రెడ్డి 
* సప్తగిరి
* ధర్మవరపు సుబ్రహ్మణ్యం
* కృష్ణ భగవాన్
* రావు రమేష్
* ఆహుతి ప్రసాద్

## సాంకేతికవర్గం
* దర్శకత్వం: గుణ్ణం గంగరాజు
* నిర్మాత: ఊర్మిళ గుణ్ణం
* సంగీతం: శ్రీ
* ఛాయాగ్రహణం: రసూల్ ఎల్లోర్
* కూర్పు: ధర్మేంద్ర కాకరాల
* నిర్మాణ సంస్థ: జస్ట్ ఎల్లో మీడియా

## నిర్మాణం
1996లో లిటిల్ సోల్జర్స్ సినిమాకు పనిచేసిన దర్శకుడు గుణ్ణం గంగరాజు, సంగీత దర్శకుడు శ్రీ కొమ్మినేని, సినిమాటోగ్రాఫర్ రసూల్ ఎల్లోర్ ముగ్గురు మళ్ళీ ఈ చిత్రం కోసం కలిసి పనిచేశారు. ఈ చిత్రాన్ని చందమామలో అమృతం పేరుతో నిర్మించారు, తరువాత అమృతం చందమామలో అని మార్చారు. ఈ చిత్రంలో హైదరాబాదుకు చెందిన లాఫింగ్ డాట్స్, ఇసిఎస్ కంపెనీలు చేసిన 60 నిమిషాల గ్రాఫిక్స్ ఉన్నాయి. రెడ్ ఎపిక్ కెమెరా ఉపయోగించి ఈ చిత్రం చిత్రీకరించబడింది.

## పాటలు
ఈ చిత్రానికి శ్రీ సంగీతం అదించాడు. ఇది శ్రీ సంగీతం అదించిన చివరి చిత్రం.

## విడుదల
# టైమ్స్ ఆఫ్ ఇండియా ఈ చిత్రానికి 3/5 రేటింగ్ ఇచ్చింది.
# దక్కన్ క్రానికల్ ఈ చిత్రానికి 3/5 రేటింగ్ ఇచ్చింది. ఈ చిత్రం కుటుంబానికి, ముఖ్యంగా పిల్లలకు మంచి వినోదాన్ని అందిస్తుందని తెలిపింది.

## మూలాలు

## ఇతర లంకెలు
*

వర్గం:2014 తెలుగు సినిమాలు
వర్గం:తెలుగు హాస్య సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:కాకరాల నటించిన సినిమాలు
వెల్చల్ లక్ష్మీనరసింహస్వామి దేవాలయం

**వెలిచాల లక్ష్మీనరసింహస్వామి దేవాలయం** తెలంగాణ రాష్ట్రం, వికారాబాదు జిల్లా, మోమిన్‌పేట్‌ మండలం, వెల్చల్ గ్రామంలోని పులిలొంక అడవుల్లో ఉన్న దేవాలయం. పరమయ్యదాసు అనే పశువుల కాపరి కొండను తొలిచి నిర్మించిన ఈ దేవాలయం, రెండో యాదగిరిగుట్టగా పేరు సంపాదించుకుంది.

## చరిత్ర
1960లలో పరమయ్యదాసు అనే పశువుల కాపరి తన పశువులను మేపేందుకు ప్రతిరోజూ దట్టమైన పులిలొంక అడవుల్లోని గుట్టకు వెళ్ళేవాడు. మేకలూ తనూ ఒంటరిగా వున్నా అప్పుడప్పుడు భయం కలిగేది. దానికి తోడు, ఎండా వానలకు తల దాచుకోటానికి ఒక ఆసరా కూడా లేకపోవటంతో ఆ కొండలను తొలిచి ఒక గుహ చేద్దామని గొడ్డలి చేత బట్టి రాత్రింబవళ్ళు శ్రమించాడు.

## నిర్మాణం
లక్ష్మీ నరసింహస్వామి ఒకరోజు తన కలలో కనపడి 'ఎలాగూ కొండలను తొలుస్తున్నావు, నాక్కూడా ఒక గుడి కట్టు' అని అన్నట్టు అనిపించిందట". మేకలూ మేత మేసే సమయంలోనే కాకుండా, వాటి మేత తరువాత వాటిని ఇంటిలో వదిలేసి తిరిగి తన పనిలో నిమగ్నమయ్యేవాడు. ఎంత శ్రమించినప్పటికీ ఎటువంటి కష్టం అనిపించేది కాదట. గుడి నిర్మాణం ఎంతో దీక్షతో కూడినటువంటి కార్యం, ఎవరి సాయం అర్తించకుండా, తానూ ఒక్కడే సుమారు ఆరు సంవత్సరాలు శ్రమించాడు, ఇంటిని వదిలి పూర్తిగా అడివికే అంకితమయ్యాడు. తన తండ్రి మరణించిన చలించక, పట్టు వదలక, ఆకలి, నిద్ర, పగలు, రాత్రి ఏమి తెలియకుండా గడిపాడు. ఒక సొరంగంలా తవ్వి, గుహను చెక్కటంతో ఆలయం మరో నాలుగేళ్లకు కాని స్థానికుల కంటపడలేదు. తర్వాత దానిలో శ్రీ లక్ష్మీనరసింహ స్వామి విగ్రహాన్ని ప్రతిష్ఠించారు. ఈయన శిల్పి కాకపోయినా తన ఊహశక్తితో సింహ ద్వారాలు, స్తంభాలు, వాటిమీద బొమ్మలు వంటివి ఊహించుకొని చెక్కాడు.

## ఇతర వివరాలు
# కర్ణాటక, మెదక్‌, రంగారెడ్డి, హైదరాబాదు‌, మహబూబ్ నగర్ జిల్లాల నుండి  అనేకమంది భక్తులు స్వామి దర్శనానికి వస్తుంటారు. ఐదు శుక్రవారాలు ఆలయ ప్రదక్షిణలు చేస్తే కష్టాలు, పీడలు తొలగిపోతాయని భక్తులు నమ్ముతుంటారు.
# ఈ దేవాలయ ఆవరణలో బద్రీనాథ్‌ ఆలయం, అఖండ స్వరూపం, వీరహనుమాన్‌, మల్లికార్జునస్వామి, రేణుకా ఎల్లమ్మదేవి, వెంకటేశ్వరస్వామి దేవాలయాలు కూడా ఉన్నాయి.
# రాజకీయ నాయకులు ఈ దేవాలయాన్ని సందర్శించి ఎన్నికల ప్రచారాన్ని ప్రారంభిస్తారు.

## మూలాలు

వర్గం:తెలంగాణ దేవాలయాలు
వర్గం:దేవాలయాలు
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:పర్యాటక ప్రదేశాలు
వర్గం:విష్ణు దేవాలయాలు
వర్గం:వికారాబాదు జిల్లా పుణ్యక్షేత్రాలు
కాస్టస్ ఇగ్నెయస్

**కాస్టస్ ఇగ్నెయస్** అనే మొక్క శరీరంలోని ఇన్సులిన్ స్థాయిలను పెంచడంలో ఈ ఔషధ గుణాలు ఉన్న మొక్క సమర్థవంతంగా పని చేస్తుంది. అందువల్లే దీన్ని ‘ఇన్సులిన్ ప్లాంట్’ అని అంటారు.  సాధారణంగా స్పైరల్ ఫ్లాగ్ అని పిలుస్తారు, కోస్టాసి కుటుంబానికి  చెందినది . ఇన్సులిన్ మొక్కను మొట్టమొదటిగా అమెరికాలో కనుగొన్నారు. అక్కడ ఈ మొక్క విరివిగా లభిస్తుంటుంది. దక్షిణ, మధ్య అమెరికా నుండి భారతదేశంలో కొత్తగా ప్రవేశపెట్టిన మొక్క . ఇది శాశ్వత, నిటారుగా, విస్తరించే మొక్క, ఇది రెండు అడుగుల ఎత్తుకు చేరుకుంటుంది,వరుసగా అమర్చిన ఆకులు ఆకర్షణీయమైన పువ్వులతో ఉంటుంది. ఈ పెద్ద, మృదువైన, ముదురు ఆకుపచ్చ ఆకుల యొక్క దిగువ భాగాలలో లేత ఊదా రంగు ఉంటుంది. ఆకులు కాండం చుట్టూ వృత్తాకారంగా అమర్చబడతాయి. ఈ  మొక్క చాలా వేగంగా పెరుగుతుంది. కాండం కోయడం ద్వారా మరో మొక్క చేయబడుతుంది. దీనికి సూర్యరశ్మి అవసరం అయితే, ఇది స్వల్పంగా నీడఉండే ప్రాంతాల్లో కూడా పెరుగుతుంది. దీనిని సంప్రదాయ వైద్యంలో ను, ఇతర చోట్లా అలంకారికఉపయోగం కోసం భారతదేశంలో సాగు చేస్తున్నారు.alt=కాష్టస్ ఇగ్నేయస్|thumb|ఇన్సులిన్ మొక్క

## ఔషధ ఉపయోగాలు
సిద్ధ వైద్యంలో దీనిని కోస్టం అంటారు.దీనిని కాశ్మీర్, హిమాలయ ప్రాంతాల్లో దీన్ని సాగు చేస్తున్నారు. ఇది జింజర్లకు సంబంధించినది ఇది మొదట జింజిబెరేసి కుటుంబంలో భాగంగా ఉండేది. కానీ ఇప్పుడు కోస్టస్ జాతులు, ఆ తరగతికి చెందిన మొక్కలను ఒక స్వంత కుటుంబంగా కోస్టాసీగా తిరిగి వర్గీకరించారు.  ఈ జాతి రైజోమ్ ద్వారా ప్రత్యుత్పత్తి చేస్తుంది, పక్షులు పండ్లను ఆహారంగా తీసుకున్నప్పుడు విత్తనాలను విసర్జిస్తుంది. కోస్టస్ ఉత్పత్తులను కొన్నిసార్లు కోస్టస్ కోమోసస్ అని పిలుస్తారు ఇవి ప్రకృతిలో తినదగినవి.వీటి పూల రేకులు పోషకాలతో కూడి తియ్యగా ఉంటాయి. ఈ మొక్క  దక్షిణ భారతదేశంలో అలంకార మొక్కగా పెరుగుతుంది దీని ఆకులను  మధుమేహ చికిత్సలో ఆహార పదార్ధంగా ఉపయోగిస్తారు ఈ మొక్క లో ఉన్న  కోరోసాలిక్  ఆమ్లము శరీరంలో  ఇన్సులిన్  ను అదుపులో వుంచుతుంది.  ఈ ఆకుల్లో ప్రోటీన్, ఐరన్, ఆకార్బిక్ యాసిడ్, ఎ-టోకోఫెరాల్, ß-కెరోటిన్, టెర్పెనాయిడ్ లు, స్టెరాయిడ్ లు, ఫ్లేవనాయిడ్స్ వంటి యాంటీ ఆక్సిడెంట్ కాంపోనెంట్లు అధికంగా ఉంటాయి. ఇది  డయాబెటిస్‌ను నియంత్రించడానికి ఇది భారతదేశంలో ఉపయోగించబడుతుంది. ఇది రక్తంలో చక్కెర స్థాయిని అతి తక్కువ సమయంలో తగ్గించగలదు. అలాగే ఇన్సులిన్ పెరిగేలా చేస్తుంది. కొందరు  ప్రజలు తమ రక్తంలో గ్లూకోజ్ తక్కువగా ఉండటానికి రోజూ ఒక ఆకు తింటున్నారు.మధుమేహం ఉన్న వారు ఈ మొక్కను ఉపయోగించాలనుకుంటే సొంత వైద్యం తీసుకోవడం కంటే కచ్చితంగా వైద్యులను సంప్రదించి సలహా తీసుకోవాలి.border|frameless|ఇన్సులిన్ మొక్క వీడియో |కుడి|320x320px|link=Special:FilePath/Costus_Igneus.webm

## మూలాలు

వర్గం:ఔషధ మొక్కలు
జంప్ జిలాని

**జంప్ జిలాని** 2014 జూన్ 13న విడుదలైన తెలుగు చలనచిత్రం. వెంకటేశ్వర అర్ట్ ప్రొడక్షన్స్ పతాకంపై అంబికా కృష్ణ నిర్మాణ సారథ్యంలో ఇ. సత్తిబాబు దర్శకత్వం వహించిన ఈ చిత్రంలో అల్లరి నరేష్, ఇషా చావ్లా, స్వాతి దీక్షిత్ జంటగా నటించగా, విజయ్ ఎబినేజర్ సంగీతం అందించాడు. 2012లో తమిళంలో వచ్చిన కళాకళప్పు చిత్రానికి రిమేక్ చిత్రమిది. ఇందులో నరేష్ తొలిసారిగా ద్విపాత్రాభినయం చేశాడు.

## నటవర్గం

* అల్లరి నరేష్ (సత్తిబాబు,రాంబాబు)
* స్వాతి దీక్షిత్ (గంగ)
* ఇషా చావ్లా (మాధవి) 
* కోట శ్రీనివాసరావు (సత్తిబాబు,రాంబాబు తాత)
* పోసాని కృష్ణమురళి (ఉగ్ర నరసింహ రెడ్డి) 
* రఘుబాబు (ధర్మరాజు)
* ఎం.ఎస్. నారాయణ 
* తాగుబోతు రమేష్
* హేమ
* చలపతిరావు తమ్మారెడ్డి
* రావు రమేష్
* వేణుమాధవ్
* బెనర్జీ
* చంద్రమౌళి
* ధన్‌రాజ్
* దువ్వాసి మోహన్
* భరత్ రాజు (నాగరాజు)
* జయప్రకాష్ రెడ్డి (వీర పులి రెడ్డి)
* ఫిష్ వెంకట్
* గీతా సింగ్

## సాంకేతికవర్గం
* దర్శకత్వం: ఇ. సత్తిబాబు
* నిర్మాత: అంబికా కృష్ణ
* రచన: సుందర్ .సి
* సంగీతం: విజయ్ ఎబినేజర్
* ఛాయాగ్రహణం: దాశరథి సివేంద్ర
* నిర్మాణ సంస్థ: వెంకటేశ్వర అర్ట్ ప్రొడక్షన్స్
## కథ
నిడదవోలు పట్టణంలోని తన తాతయ్యకు చెందిన హెూటల్‌ను నష్టాల్లో ఉన్నా అలాగే నెట్టు కొస్తుంటాడు సత్తిబాబు (నరేశ్). అతనికి తాతయ్య (కోట శ్రీనివాసరావు), ఆయన మనవరాలు గంగ (స్వాతి దీక్షిత్ ) తమ వంతు సాయం అందిస్తూ ఉంటారు. ఈలోగా దొంగతనం కేసులో జైలుకెళ్ళిన కోట రెండో మనవడు రాంబాబు (నరేశ్) కూడా విడుదలై బయటకు వస్తాడు. సరిగ్గా ఈ సమయంలో ఓ రియల్టర్ దృష్టి పట్టణం మధ్యలో ఉన్న ఈ హెూటల్ మీద పడుతుంది. దానిని ఎలాగైనా ఖాళీ చేయించి, అక్కడో కమర్షియల్ కాంప్లెక్స్ కట్టాలనుకుంటాడు. కానీ దానికి సత్తిబాబు ససేమిరా అంటాడు. ఇంతలో ఈ హెూటల్లో శుచిశుభ్రం లేదని ఫుడ్ ఇన్స్పెక్టర్ మాధవి (ఇషా చావ్లా) నోటీస్ జారీచేస్తుంది. అయితే ఆమెను ప్రసన్నం చేసుకునే ప్రయత్నంలో ఆమెతో ప్రేమలో పడిపోతాడు సత్తిబాబు. మాధవి కూడా అకారణంగానే అతన్ని ప్రేమించేస్తుంది. అయితే ఆమె పులివెందులలోని బావ ఉగ్రనరసింహారెడ్డి (పోసాని)తో నిశ్చయం అవుతుంది. రియాల్టర్ నుండి హెూటలును, బావబారి నుండి ప్రియురాలిని సత్తిబాబు ఎలా రక్షించాడన్నదే మిగతా కథ!

## పాటలు
సంగీత దర్శకుడు విజయ్ ఎబినేజర్, తమిళ చిత్రంలోని ట్యూన్లనే ఈ సినిమాకు ఉపయోగించాడు. 2014, మే 31న పాటలు విడుదలయ్యాయి. ఈ కార్యక్రమంలో నరేష్, స్వాతి దీక్షిత్, ఇషా చావ్లా, మంచు విష్ణు తదితరులు హాట్ ఎయిర్ బెలూన్ ను ఆకాశంలోకి వదిలేసారు.

# లక్కీ లడ్కీ - టిప్పు - 4:10
# ఖానా ఖజాన - సుచిత్ర, స్టీవ్ వాట్జ్ - 4:21
# వెల్ కమ్ - గీతా మాధురి, క్రిష్ - 4:42
# శ్రీమంతుడు - మనో, రాహుల్ నంబియార్, మాళవిక - 3:55
# రంగు రంగు - కార్తీక్ ముత్తురామన్, కార్తీక్ - 4:24
# టంప్ జిలాని (టైటిల్ సాంగ్) - కార్తీక్ సైమన్స్ - 1:59

## విడుదల
దక్కన్ క్రానికల్ ఈ చిత్రానికి 2.5/5 రేటింగ్ ఇచ్చింది, *ఇది టైమ్-పాస్ చిత్రం, చిత్రం రెండవ భాగంలో వినోదం ఉంటుంది* అని పేర్కొంది. టైమ్స్ ఆఫ్ ఇండియా ఈ చిత్రానికి 2/5 రేటింగ్ ఇచ్చింది, కథాంశం, సంగీతం, నటన, రచన, ఛాయాగ్రహణం వంటివి బాగున్నాయి" అని పేర్కొంది. ఈ చిత్రం 2014, సెప్టెంబరు 14న జెమినీ టీవీలో ప్రసారమయింది.

## మూలాలు

## ఇతర లంకెలు
* 

వర్గం:2014 తెలుగు సినిమాలు
వర్గం:తెలుగు హాస్య సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:అల్లరి నరేష్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:పోసాని కృష్ణ మురళి సినిమాలు
వర్గం:రఘుబాబు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:చలపతి రావు నటించిన సినిమాలు
వర్గం:వేణుమాధవ్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
జాన్ డ్యూయీ

జాన్ డ్యూయీ ఒక అమెరికన్ తత్వవేత్త, విద్యావేత్త. అతను వ్యావహారికసత్తావాదాన్ని కనుగొన్నాడు.

## జననం
## కెరీర్
జాన్ డ్యూయీ వెర్మోంట్ విశ్వవిద్యాలయం నుండి పట్టభద్రుడయ్యాడు అయిన తరువత ఆయిల్ సిటీ, పెన్సిల్వేనియాలో ఉన్నత పాఠశాలలో మూడు సంవత్సరాలు ఉపాధ్యాయునిగా పనిచేశాడు.అతను అమెరికాలో మొట్టమొదటి మనస్తత్వశాస్త్ర ప్రయోగశాలలో జాన్ హాప్కిన్స్ విశ్వవిద్యాలయంలో G. స్టాన్లీ హాల్ మార్గదర్శకత్వంలో ఒక సంవత్సరం గడిపాడు.జాన్ డ్యూయీ Ph.D. చేసిన తరువాత
మిచిగాన్ విశ్వవిద్యాలయంలో బోధించాడు.1894 లో, చికాగో విశ్వవిద్యాలయంలో తత్వశాస్త్రం, మనస్తత్వశాస్త్రం  బోధనా విభాగం చైర్మన్గా బాధ్యతలు స్వీకరించారు.డ్యూయీ చివరికి చికాగో విశ్వవిద్యాలయం నుండి వైదొలిగి కొలంబియా విశ్వవిద్యాలయంలో 1904 నుండి 1930 వరకు పదవీ విరమణ వరకు ప్రొఫెసర్గా అయ్యాడు. 1905 లో అతను అమెరికన్ సైకలాజికల్ అసోసియేషన్ అధ్యక్షుడు అయ్యారు.

## మూలాలు


వర్గం:1859 జననాలు
వర్గం:1952 మరణాలు
వర్గం:అమెరికా వ్యక్తులు
తెలుగు సినిమాలు 2012

thumb|గబ్బర్ సింగ్ సినిమా పోస్టర్

## తెలుగు సినిమాలు 2012
* అందాల రాక్షసి
* అయ్యారే
* ఆల్ ది బెస్ట్ (2012 సినిమా)
* ఇష్క్
* ఈ రోజుల్లో
* ఈగ (సినిమా)
* ఊ..కొడతారా ఉలిక్కిపడతారా
* ఎందుకంటే...ప్రేమంట!
* ఎటో వెళ్ళిపోయింది మనసు
* ఓనమాలు
* కృష్ణం వందే జగద్గురుం
* కెమెరామెన్ గంగతో రాంబాబు
* కో అంటే కోటి
* గబ్బర్ సింగ్
* జీనియస్ (2012 సినిమా)
* జులాయి
* డిస్కో (2012 సినిమా)
* ఢమరుకం (సినిమా)
* తూనీగ తూనీగ
* దమ్ము
* దరువు (సినిమా)
* దేనికైనా రేడీ
* దేవరాయ (2012 సినిమా)
* దేవుడు చేసిన మనుషులు (2012 సినిమా)
* నందీశ్వరుడు (2012 సినిమా)
* నా ఇష్టం (2012 సినిమా)
* నిప్పు (2012 సినిమా)
* నువ్వా నేనా (2012 సినిమా)
* నువ్వెక్కడుంటే నేనక్కడుంటా
* పూలరంగడు (2012 సినిమా)
* బాడీగార్డ్
* బిజినెస్ మేన్
* మిథునం (2012 సినిమా)
* మిస్టర్ నూకయ్య
* మేం వయసుకు వచ్చాం
* మై హార్ట్ ఈజ్ బీటింగ్ అదోలా
* మైత్రీ (2012 సినిమా)
* యమహో యమ
* యముడికి మొగుడు (2012 సినిమా)
* రచ్చ
* రెబెల్
* రొటీన్ లవ్ స్టోరీ
* లక్కీ (2012 సినిమా)
* లవ్ ఫెయిల్యూర్
* లవ్‌లీ (2012 సినిమా)
* లైఫ్ ఈజ్ బ్యూటీఫుల్
* వెన్నెల 1 1/2
* శిరిడి సాయి (సినిమా)
* శ్రీమన్నారాయణ
* సారొచ్చారు
* సుడిగాడు

వర్గం:2012 తెలుగు సినిమాలు
గణపవరపు వేంకటకవి

**గణపవరపు వేంకటకవి** తెలుగు కవి. అతను జీవించిన కాలం తెలియదు కానీ  శతక కవుల చరిత్రము లో వంగూరు సుబ్బారావుగారు ఈ కవి 16వ శతాబ్దానికి చెందినట్లుగాను అప్పకవి, బాలసరస్వతి, అహోబలపండితుని సమకాలీకులని తెలియజేశారు.  ఈకవి నందవరీక నియోగిబ్రాహ్మణుడు; ఆశ్వలాయనసూత్రుడు; వసిష్ఠగోత్రుడు; అప్పయామాత్యపుత్రుడు. ఇతడు కృష్ణా మండలములోని కామెపల్లెసీమ నందలి గణపర గ్రామంలో నివసించేవాడు.  

ఇతడు శ్రీప్రబంధరాజ వేంకటేశ్వరవిజయ విలాసము అను పేరుగల ప్రబంధమును రచించెను. ఇది ఒకే ఆశ్వాసము గల గ్రంథమే  అయినా  ఇందలి పద్యములసంఖ్య మాత్రము నాలుగాశ్వాసముల గ్రంథములో సామాన్యముగా ఉండే దాని కంటే ఎక్కువగా ఉన్నది.  ఇతడును తనకు వేంకటేశ్వరుడు స్వప్నమున సాక్షాత్కరించి తను గూర్చి పలికినట్లు చెప్పుకొన్నాడు. ఇతడు పల్నాటి సీమవా డగుటచేతనే స్వానుభవముచేత  గాబోలు పలనాటి గొల్లలపాటజాతి ' యని యచ్చటి గొల్లల పాటను నిరసించియున్నాడు. ఇతడు గొప్ప యోధుడు అయినను అతని కాలం గూర్చి సరిగా తెలియదు.

## మూలాలు

వర్గం:తెలుగు కవులు
వర్గం:16వ శతాబ్దపు కవులు
వర్గం:కృష్ణా జిల్లా కవులు
బూచమ్మ బూచోడు

**బూచమ్మ బూచోడు** 2014, సెప్టెంబరు 5న విడుదలైన తెలుగు చలనచిత్రం. స్నేహ మీడియా, హెజెన్ ఎంటర్టైన్మెంట్ బ్యానర్లపై రమేష్ అన్నంరెడ్డి, ప్రసాద్ రెడ్డి నిర్మాణ సారథ్యంలో రేవన్ యాదు దర్శకత్వం వహించిన ఈ చిత్రంలో  శివాజీ, ఖైనాజ్ మోతీవాల జంటగా నటించగా, శేఖర్ చంద్ర సంగీతం అందించాడు.

## కథా నేపథ్యం
కార్తీక్‌ (శివాజీ), శ్రావణి (కైనాజ్‌) భార్యాభర్తలు, ఎంతో అన్యోన్యంగా ఉంటుంటారు. కొత్తగా కొనుక్కున్న ఫామ్‌ హౌస్‌లో ఏకాంతంగా గడపడానికి వెళ్ళిన వాళ్ళు, ఒక రాత్రి కారణం లేకుండా ఒకర్నొకరు కొట్టుకుంటారు. ఎందుకు కొట్టుకున్నారన్నది వాళ్ళిద్దరికి అర్థంకాదు. కొన్నిరోజుల తరువాత ఆ ఇంట్లో ఏదో ఉందనే విషయం తెలుస్తుంది. కార్తీక్‌ భయపడ్డట్టుగానే ఆ ఇంట్లో అదృశ్య శక్తులు తమని అధీనంలోకి తీసుకుని వేధిస్తుంటాయి. అక్కడ్నుంచి బయటపడడానికి కూడా వీలులేని పరిస్థితుల్లో ఒకర్నొకరు ఫలానా రోజున చంపుకుంటామని సవాల్‌ చేసుకుంటారు. కార్తీక్‌, శ్రావణి చనిపోయారా, అసలు ఎందుకు అలా జరుగుతుందనేది మిగతా కథ.

## నటవర్గం

* శివాజీ (కార్తీక్)
* ఖైనాజ్ మోతీవాల (శ్రావణి)
* బ్రహ్మానందం (చరణ్-కార్తీక్ అంకుల్)
* పోసాని కృష్ణమురళి (తాంత్రిక్)
* వెన్నెల కిషోర్
* శ్రీనివాసరెడ్డి
* తాగుబోతు రమేష్
* చమ్మక్ చంద్ర (యాదగిరి)
* రవివర్మ
* చిత్రం శ్రీను
* వేణు
* అవినాష్ మాదేటి
* భక్తి
* బేబి మోక్ష
* తేజ కాకుమాను

## సాంకేతికవర్గం
* దర్శకత్వం: రేవన్ యాదు (యాదగిరి)
* నిర్మాతలు: రమేష్ అన్నంరెడ్డి & ప్రసాద్ రెడ్డి
* కథ, చిత్రానువాదం, మాటలు: సాయి కృష్ణ
* సంగీతం: శేఖర్ చంద్ర
* ఛాయాగ్రహణం: విజయ్ మిశ్ర
* కూర్పు: ప్రవీణ్ పూడి
* పాటలు: శ్రీమణి
* నిర్మాణ సంస్థ: స్నేహ మీడియా & హెజెన్ ఎంటర్టైన్మెంట్

## పాటలు
# ఈ క్షణమే ఒక - సాయి చరణ్, హార్సెక్స్ - 4:06
# ఏం జరిగిందో - భార్గవి పిళ్ళై, సాయి చరణ్ - 3:33
# ఓహ్ చెలియా ఇది - శేఖర్ చంద్ర - 0:55

## మూలాలు

## ఇతర లంకెలు

వర్గం:2014 తెలుగు సినిమాలు
వర్గం:శివాజీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:పోసాని కృష్ణ మురళి సినిమాలు
శేషము వేంకటపతి

**శేషము వేంకటపతి** తెలుగు కవి. 

## జీవిత విశేషాలు
అతను కృష్ణయార్యుని కుమారుడు. కందాళ రామానుజాచార్యుని వద్ద విద్యనభ్యసించాడు. 

ఇతడు శశాంక విజయము అను  శృంగార ప్రబంధమును రాసి  వంగలసీనయార్యునికి అంకితం చేసెను.  శశాంకవిజయమునకు తారా శశాంకము అనే వేరొక పేరు కలదు. ఈ గ్రంథంలో చంద్రుడు బృహస్పతి వద్ద విద్యాభ్యాసము కొరకు  చేరి గురుపత్ని యగు తారను యింటి నుండి లేవదీసుకొని పోయిన  కథ చాలా పచ్చిగా వర్ణింపబడినది. ఈ శేషము వేంకటపతి చాత్తద శ్రీవైష్ణవ  బ్రాహ్మణుడు  

ఈ ప్రబంధమునందలి పద్యములతో * సంగీత సుజ్ఞానోదయము అను తారాశశాంకవిజయనాటకము * గా రచించబడినది. దీనిని నండూరి రామలింగయ్య, మచిలీపట్నం 1910 లో ప్రచురించారు. 

ఈ శశాంకవిజయము గ్రంథాన్ని వావిళ్ల రామస్వామి శాస్త్రులు అండ్ సన్స్, మద్రాసు నుండి 1918 లో ముద్రించారు.

## మూలాలు

వర్గం:తెలుగు కవులు
రోషిణి (నటి)

**రోషిణి** తెలుగు, తమిళ చలనచిత్ర నటి. చిరంజీవితో మాస్టర్, బాలకృష్ణతో పవిత్ర ప్రేమ సినిమాల్లో నటించింది.

## జీవిత విషయాలు
షామా కాజీ, చందర్ సదనా దంపతులకు ముంబైలో రోషిణి జన్మించింది. నగ్మా, జ్యోతికలు రోషిణి సోదరీమణులు.

## సినిమారంగం
సెల్వా దర్శకత్వంలో వచ్చిన తమిళ కామెడీ చిత్రం *శిష్యా* సినిమాలో నగ్మా ప్రోత్సాహంతో రోషిణి తొలిసారిగా నటించింది. ఆ తరువాత 1997లో చిరంజీవి హీరోగా వచ్చిన మాస్టర్ సినిమాతో తెలుగు సినిమారంగంలోకి అడుగుపెట్టి, పవిత్ర ప్రేమ, శుభలేఖలు వంటి తెలుగు చిత్రాలలో నటించింది. తక్కువ ప్రాధాన్యత ఉన్న సినిమాలు రావడంతో 1997లో తనకు వచ్చిన సినిమా ఆఫర్లను తిరస్కరించింది. కె. బాలచందర్ నిర్మించిన *తుళ్ళి తిరింత కాలం* (1998) సినిమాలో నటించింది. ఈ చిత్రంలోని నటనకు ప్రశంసలు అందుకుంది. నెపోలియన్ సరసన *పులి పిరందా మన్* చిత్రం ముందకుసాగక పోవడంతో తరువాత రోషిణి చిత్ర పరిశ్రమ నుండి తప్పుకుంది.

## నటించిన చిత్రాలు

## మూలాలు

## ఇతర లంకెలు
* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:మహారాష్ట్ర మహిళలు
లక్ష్మీ రావే మా ఇంటికి

**లక్ష్మీ రావే మా ఇంటికి** 2014, డిసెంబరు 5న విడుదలైన తెలుగు చలనచిత్రం. నంద్యాల ర‌వి దర్శకత్వం వహించిన ఈ చిత్రంలో నాగ శౌర్య, అవికా గోర్ జంటగా నటించగా, కె. ఎం. రాధాకృష్ణన్ సంగీతం అందించాడు.

## కథా నేపథ్యం
లక్ష్మీ నిలయం సర్వేశ్ ఆనంద్ రావు (రావు రమేష్)  కు ఇద్దరు కొడుకులు, ఒక కూతురు లక్ష్మీ (అవిక గోర్). అన్ని విషయాల్లోనూ చాలా స్ట్రిక్ట్ గా ఉండే సర్వేశ్ రావు తన కుటుంబ సభ్యులను కూడా ఎంతో పద్దతిగా పెంచుతాడు. చదువు పూర్తి చేసుకొని జాబు తెచ్చుకున్న లక్ష్మీకి పెళ్లికి ఒక సాఫ్ట్ వేర్ ఇంజనీర్ తో పెళ్ళి ఫిక్స్ అవుతుంది. బిటెక్ పూర్తిచేసి స్నేహితులతో జులాయిగా తిరిగే సాయి (నాగ శౌర్య) ఒకరోజు లక్ష్మీని చూసి ప్రేమలో పడతాడు. అప్పటికే లక్ష్మీకి నిశ్చితార్ధం అయిపోయిందని తెలుసుకున్న సాయి, లక్ష్మీని ఇంప్రెస్ చెయ్యడానికి ట్రై చేస్తుంటాడు. తన ప్రేమని సక్సెస్ చేసుకోవడానికి సాయి ఏం చేసాడు, లక్ష్మీ సాయిని ప్రేమించిందా, లక్ష్మీ – సాయి ఒకటయ్యారా అన్నది మిగతా కథ.

## నటవర్గం
* నాగ శౌర్య (సాయి)
* అవికా గోర్ (లక్ష్మీ)
* రావు రమేష్ (సర్వేష్ ఆనంద్ రావు, లక్ష్మీ తండ్రి)
* విజయ నరేష్
* పవిత్ర లోకేష్
* సప్తగిరి
* ప్రగతి
* సత్యం రాజేష్
* వెన్నెల కిషోర్

## సాంకేతికవర్గం
* రచన, దర్శకత్వం: నంద్యాల రవి
* నిర్మాత: గిరిధర్ మామిడిపల్లి
* సంగీతం: కె. ఎం. రాధాకృష్ణన్
* ఛాయాగ్రహణం: సాయి శ్రీరామ్
* కూర్పు: రామాంజనేయులు

## పాటలు
ఈ చిత్రానికి కె. ఎం. రాధాకృష్ణన్ సంగీతం అందించాడు.

* "దేవతల్లే" - (రచన: భాస్కరభట్ల రవికుమార్, గానం: కె. ఎం. రాధాకృష్ణన్) - 3:45
* "కాటుక దిద్దిన కాంచనమాల" - హేమచంద్రన్ - 3:58
* "ఆ వెన్నెలదైనా" - కార్తీక్, సునీత ఉపద్రష్ట - 5:01
* "ఎంత సొగసు చేరేనో" - గాయత్రి నారాయణ్ - 2:12
* "రావ మా ఇంటిదాక" - దీపు - 4:10 
* "మనసులో ఉన్న ప్రేమ" - శ్రీకృష్ణ - 4:13
* "అమ్మ కడుపు చల్లగా" - శ్రీదేవి - 2:13
* "వేణుగాన లోలుడే" - సునీత - 2:12

## నిర్మాణం
2014 మే నెల వరకి చాలా వరకు చిత్రీకరణ పూర్తయింది. పాటలను కూర్గ్‌, పుదుచ్చేరిలో చిత్రీకరించారు. నాగశౌర్య, అవికా గోర్ లతోపాటు, రావు రమేష్, నరేష్, సప్తగిరి, సత్యం రాజేష్ తదితరులు ఈ చిత్రంలో ఉన్నారు.

## విడుదల
టైమ్స్ ఆఫ్ ఇండియా ఈ చిత్రానికి 2/5 రేటింగ్ ఇచ్చింది.

## మూలాలు

## ఇతర లంకెలు
*

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:విజయ నరేష్ నటించిన సినిమాలు
అంతర్జాతీయ ఆదివాసి దినోత్సవం

thumb|260x260px|తెలంగాణ ప్రభుత్వ భాషా సాంస్కృతిక శాఖ, ఆదివాసి సకల కళా సంక్షేమ సంఘం సంయుక్తాధ్వర్యంలో 2023, మే 25న ఆదిలాబాద్ జిల్లా ఇచ్చోడలో జరిగిన ఆదివాసి కళా జాతర కార్యక్రమలో పాల్గొన్న ఆదివాసిలు
**అంతర్జాతీయ ఆదివాసి దినోత్సవం** ప్రతి సంవత్సరం ఆగస్టు 9న ప్రపంచవ్యాప్తంగా నిర్వహించబడుతుంది. ఆదివాసుల హక్కుల పరిరక్షణ కోసం ఈ దినోత్సవం నిర్వహించాలని 1994లో ఐక్య రాజ్య సమితి ప్రకటించింది.

## ప్రారంభం

1982, ఆగస్టు 9న జెనివాలో అటవి వనరుల హక్కులకు సంబంధించిన సమస్యలపై 26 మంది స్వతంత్ర మానవ హక్కుల మేధావులతో వర్కింగ్‌ గ్రూప్‌ల సమావేశాన్ని జరిగింది. ఈ సమావేశంలో 140 దేశాల ప్రతినిధులు పాల్గొన్నారు. ఆదివాసీల కోసం కూడా ఒక రోజు ఉండాలని ఐక్య రాజ్య సమితిని కమిటీ కోరగా, ఆదివాసుల సంరక్షణ చట్టాలకు ఐక్యరాజ్య సమితి ఆమోదం తెలిపింది. ఈ కమిటీ 1992 నుండి పది సంవత్సరాల పాటు ప్రపంచవ్యాప్తంగా తిరిగి ఆదివాసీల సమస్యలను సమగ్రంగా అధ్యయనం చేసి విశ్లేషించి 1994 నుండి 2014 వరకు ఆ మధ్య కాలాన్ని ఆదివాసీల అభివృద్ధి కాలంగా పరిగణించి ఆగస్టు 9న అంతర్జాతీయ ఆదివాసి దినోత్సవంగా ప్రకటించింది.

## కార్యక్రమాలు
# ఈ దినోత్సవం రోజున ప్రపంచవ్యాప్తంగా సభలు, సమావేశాలు నిర్వహించి ప్రజల్లో ఆదివాసీ హక్కుల గురించి అవగాహన కలిగిస్తారు.
# ఆదివాసులకు అండగా నిలబడిన వారిని స్మరించుకుంటారు.
# ఆదివాసీల హక్కుల కోసం పోరాడిన వీరులను పూజలు చేసి, జెండా ఎగురవేస్తారు.

## మూలాలు

వర్గం:ప్రపంచ ఆదివాసీ దినోత్సవం 
వర్గం:భారతదేశం 
వర్గం:ఆదివాసీ సంస్కృతి

## ఇతర లంకెలు
* అంతర్జాతీయ ఆదివాసి దినోత్సవం (ఐక్యరాజ్య సమతి వెబ్సైటులో)
* అంతర్జాతీయ ఆదివాసి దినోత్సవం 2011
* World's Indigenous Peoples  Kingston, Ontario, Canada's Celebration by Ollin
* అంతర్జాతీయ ఆదివాసి దినోత్సవం (ఐక్యరాజ్య సమతి వెబ్సైటులో)
* Indigenous designs: Celebrating stories and cultures crafting our own culture  – Video of the event for 9 August 2011 recorded by the UN

వర్గం:అంతర్జాతీయ దినములు
నాదిరా బబ్బర్

**నాదిరా బబ్బర్** (జననం 1948 జనవరి 20) ముంబాయిలో జన్మించింది. ఆమె ఒక రంగస్థల నటి, దర్శకురాలు. ఎక్కువగా హిందీ సినిమాల్లో నటించింది. 2001 లో సంగీత నాటక అకాడమీ పురస్కారాన్ని అందుకుంది. మొదటగా ఆమె నాదిరా అనే థియేటర్ గ్రూపును 1981లో స్థాపించింది 

## జీవితం తొలి దశలో
నాదిరా బబ్బర్ ఢిల్లీ లోని నేషనల్ స్కూల్ ఆఫ్ డ్రామా నుండి 1971 లో పట్టభద్రురాలైంది.  

## వ్యక్తిగత జీవితం
నేషనల్ స్కూల్ ఆఫ్ డ్రామాలోనే ఆమె తన భర్త, నటుడు, రాజకీయ నాయకుడు రాజ్ బబ్బర్ ను కలిసింది. వీరి కుమారుడు ఆర్య బబ్బర్ హిందీ సినిమాలో నటుడు, కుమార్తె జూహి బబ్బర్ ఒక ఫ్యాషన్ డిజైనర్ గా నదీరా నాటకాలకు దుస్తులు డిజైన్ చేస్తుంది.

## ఇవి కూడా చూడండి

* భారతదేశంలో థియేటర్

## బాహ్య లింకులు
*    
* 'ఎక్జుటే' యొక్క అధికారిక వెబ్‌సైట్  
* పాకిస్తాన్‌లో సంధ్య ఛాయ 

## మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
అయ్యలరాజు

**అయ్యలరాజు** తెలుగువారిలో కొందరి ఇంటిపేరు.

* అయ్యలరాజు నారాయణామాత్యుడు, 19వ శతాబ్దపు తెలుగు కవి.
* అయ్యలరాజు రామభద్రుడు, తెలుగు కవి.
*
పిల్లజమీందార్ (1980 సినిమా)

**పిల్లజమీందార్** అన్నపూర్ణ స్టూడియోస్ బ్యానర్‌పై సింగీతం శ్రీనివాసరావు దర్శకత్వంలో అక్కినేని, జయసుధ జంటగా నటించిన తెలుగు సినిమా. ఈ సినిమా 1980, సెప్టెంబర్ 26వ తేదీన విడుదలయ్యింది.
## సాంకేతికవర్గం
* నిర్మాతలు: వెంకట్ అక్కినేని, నాగార్జున అక్కినేని
* సమర్పణ: అక్కినేని అన్నపూర్ణ
* కథ: ఎస్.ఎల్.కల్యాణి
* మాటలు: జంధ్యాల
* పాటలు: రాజశ్రీ, వడ్డేపల్లి కృష్ణ
* సంగీతం: చక్రవర్తి
* నేపథ్య గాయకులు: ఎస్.జానకి, పి.సుశీల, ఎస్.పి.బాలసుబ్రహ్మణ్యం, రమేష్
* ఛాయాగ్రహణం: సెల్వరాజ్
* కూర్పు: బాలు
* కళ: జి.వి.సుబ్బారావు
* చిత్రానువాదం, దర్శకత్వం: సింగీతం శ్రీనివాసరావు
## నటీనటులు
* అక్కినేని నాగేశ్వరరావు - మధు, బాలరాజు (ద్విపాత్రాభినయం)
* జయసుధ - చిట్టి
* దీప - పద్మిని/పప్పి
* రమాప్రభ - కనకం
* రాధాకుమారి - బాలరాజు సోదరి
* రాజబాబు - అప్పిగాడు
* ప్రభాకర్‌రెడ్డి - శ్రీహరి
* త్యాగరాజు - శంకరయ్య
* ధూళిపాళ - మేనేజర్ 
* జయశ్రీ
* మోహన్ బాబు - రాజా
* పి.ఎల్.నారాయణ - గోపాలం
* అత్తిలి లక్ష్మి - చిట్టి అమ్మ

## కథ
## పాటలు
ఈ చిత్రంలోని పాటలకు కె.చక్రవర్తి సంగీతం సమకూర్చాడు. 

## మూలాలు

## బయటిలింకులు
*

వర్గం:అక్కినేని నాగేశ్వరరావు నటించిన సినిమాలు
వర్గం:జయసుధ నటించిన సినిమాలు
వర్గం:మోహన్ బాబు నటించిన సినిమాలు
వర్గం:ధూళిపాళ నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:రాజబాబు నటించిన సినిమాలు
వర్గం:రమాప్రభ నటించిన సినిమాలు
వర్గం:ద్విపాత్రాభినయం ఉన్న సినిమాలు
వర్గం:పి.ఎల్.నారాయణ నటించిన సినిమాలు
పిల్లజమీందార్

*పిల్లజమీందార్ (1980 సినిమా) - అక్కినేని నాగేశ్వరరావు, జయసుధ నటించిన తెలుగు సినిమా.
*పిల్లజమీందార్ (2011 సినిమా) - నాని, హరిప్రియ నటించిన తెలుగు సినిమా.
అప్పుచేసి పప్పుకూడు

* అప్పుచేసి పప్పుకూడు (1959 సినిమా)
* అప్పుచేసి పప్పుకూడు (2008 సినిమా)
యర్రగుంట్ల నగరపంచాయితీ

యర్రగుంట్ల నగరపంచాయితీ, ఆంధ్రప్రదేశ్ రాష్ట్రం, కడప జిల్లాకు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2012 లో ఏర్పడింది. ఈ నగరపంచాయితీలో 4 మండలాలు, 20 ఎన్నికల వార్డులు ఉన్నాయి.ఇది ఆంధ్రప్రదేశ్ రాజధాని అమరావతికి 470 కి.మీ దూరంలోనూ జిల్లా ప్రధాన కేంద్రం 35 కి.మీ. దూరంలో ఉంది.యర్రగుంట నగర పంచాయతీ, కడప లోక్‌సభ నియోజకవర్గంలోని, జమ్మలమడుగు శాసనసభ నియోజకవర్గం కిందకు చెందిన భాగం.

## జనాభా గణాంకాలు
2001 లో 26752 గా ఉన్న పట్టణ జనాభా 2011 లో 32574 కు పెరిగింది. గత దశాబ్దంలో 82% పెరిగింది. లింగ నిష్పత్తి 1000 మగవారికి 976 మహిళలు. అక్షరాస్యత రేటు 70% ఉండగా పురుష జనాభాలో 75%, స్త్రీ జనాభాలో 55% అక్షరాస్యులు ఉన్నారు. ఈ నగర పంచాయతీలో 10520 గృహాలు ఉన్నాయి.

## చైర్‌పర్సన్, వైస్ చైర్మన్
ప్రస్తుత చైర్‌పర్సన్‌గా హెచ్.ముసలయ్య,  వైస్ చైర్మన్‌గా సుభాష్ రెడ్డి కొనసాగుచున్నారు.

## సమీప కర్మాగారాలు
* ఇండియా సిమెంట్స్ - యర్రగుంట్ల
* ఇండియా సిమెంట్స్ - చిలమకూరు
* జువారీ సిమెంట్స్ (ప్రస్తుతం ఇటలి సిమెంట్ గ్రూప్) 
* భారతీ సిమెంట్స్ కూడా ఉంది.

## ఇతర వివరాలు
ఈ నగర పంచాయతీలో 7 రెవెన్యూ వార్డులు, 20 ఎన్నికల వార్డులు ఉన్నాయి. 33 మురికివాడలు ఉండగా మురికివాడలో 24541 జనాభా ఉన్నారు.10 ప్రభుత్వ పాఠశాలలు, ఒక కూరగాయల మార్కెట్ ఉన్నాయి.

## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
థైమస్ గ్రంథి

బాలగ్రంధి (థైమస్ గ్రంధి) ఛాతీలో ఉండే ఒక అవయవం.

* **థైమస్ గ్రంధి**  శోషరస వ్యవస్థలో (లింఫోయిడ్ వ్యవస్థ) గోచరించే  ప్రాథమిక లింఫ్ అవయవం.

* ఉరోః కుహర ప్రాంతంలో ఊర్ధ్వ భాగాన ఉరోస్థి వెనుక వైపున, హృదయానికి ముందు భాగంలో, రెండు ఊపిరితిత్తుల మధ్యన పిరమిడ్ ఆకృతిలో గోచరిస్తుంది.  
* థైమస్ ఆకృతి ,  థైమ్ ఆకు (thyme leaf) రూపాన్ని పోలి ఉండడం మూలాన ఈ గ్రంథికి  " థైమస్ " అను పేరు పెట్టడం జరిగింది. పింక్ రంగు లో ఉంటుంది.  
* థైమస్ గ్రంధి  రెండు లంబికల నిర్మాణం. రెండు లంబికలు  ' ఇస్థమస్(isthmus) ' ద్వారా కలుపబడిఉంటాయి.  ప్రతి లంబికలో  అనేక లఘు లంబికలుంటాయి. ప్రతి లఘు లంబిక రెండు స్తరాలతో నిర్మితం. వెలుపలి స్తరాన్ని 'వల్కలం(cortex) ' అనీ , లోపలి స్తరాన్ని 'దవ్వ(medulla)' అనీ వ్యవహరిస్తారు. వల్కల భాగమంతా అపరిపక్వ 'లింఫోసైట్ల '(immature lymphocytes)తోనూ, దవ్వ భాగం అంతా ప్రౌఢ 'లింఫోసైట్ల '(mature lymphocytes)తోను నిండి ఉంటుంది. వల్కలభాగంలోని 'అపరిపక్వ లింఫోసైట్లు', పరిపక్వత చెందిన తరువాత దవ్వ ను చేరుకుంటాయి.

* వల్కలంలో అపరిపక్వ లింఫోసైట్ లతో పాటు 'రెటిక్యూ లార్'  కణాలుంటాయి. ఇవి పెద్దవిగా ఉండి, వల లాంటి నిర్మాణాన్ని ఏర్పరుస్తాయి. ఆ వలలో లింఫోసైట్లు ఇమిడి ఉంటాయి.
* దవ్వ భాగంలో రక్తకణాలు, రెటిక్యూలార్ కణాలు, పరిపక్వ లింఫోసైట్ లు  ఉంటాయి. వీటితోపాటు ప్రత్యేకమైన  ' హాసెల్స్  కార్ప సెల్స్ '(Hassall’s corpuscles)ఉంటాయి.  వీటి విధులు ఇంకను నిర్ధారింపబడలేదు . వీటిని వయసు మీరి, క్షీణిస్తున్న కణాలు గా భావిస్తున్నారు.  
* శైశవ దశలలో, అనగా చిన్న వయసులో, బాగా అభివృద్ధి  చెంది, ప్రౌఢ దశకు చేరుకోగానే ఎక్కువ పరిమాణాన్ని పెంచుకొని, ఆ తరువాత క్రమేపీ క్షీణిస్తుంది. తరువాత ఆ భాగమంతా క్రొవ్వుతో నిండిపోతుంది . ఈ క్షీణతను  ' థైమిక్  ఇన్వల్యుషన్(thymic involution) ' అంటారు.

## థైమస్ గ్రంధి - విధులు
*  థైమస్ గ్రంధి  రెండు విధులలో పాల్గొంటుంది. రోగనిరోధకత్వాన్ని  పెంపొందింప చేయటంలోనూ, హార్మోన్ల తయారీలోనూ ప్రముఖంగా పాల్గొంటుంది. 

*  ఎముక మూలుగ (bone marrow) లో తయారయిన అపరిపక్వ  టి -లింఫోసైట్ లను ,పరిపక్వ  టి -లింఫోసైట్ కణాలుగా రూపుదిద్దడంలో పాత్ర వహిస్తాయి. ఇవి రక్త ప్రసారం వెంబడి ప్రయాణించి లింఫ్ కణుపులను(lymph nodes), ప్లీహం(spleen) ను చేరి పనితనాన్ని ప్రారంభిస్తాయి. ముఖ్యంగా కణ సంబంధ నిరోధకత్వం లో పాల్గొని అనేక వ్యాధికారక జీవరాసుల బారి  నుంచి శరీరాన్ని రక్షిస్తాయి .                         

*  థైమస్ గ్రంధి లో ఉత్పత్తి అయ్యే హార్మోన్లు వరుసగా  ' థైమోపొయిటిన్(thymopoietin) ', ' థై ములిన్(thymulin) ', ' థైమో సిన్(thymosin) ', 'థై మిక్ హుమోరల్ కారకం(thymic humoral factor(THF))' .    థైమోపొయిటిన్ ', ' థై ములిన్' లు  టి - కణాల విభేధన లోను , టి - కణాల సామర్ధ్యాన్ని పెంపొందించటంలోనూ దోహదం చేస్తాయి. 'థైమో సిన్ 'అసంక్రామ్య అనుక్రియల వేగవంతం చేయడంలోనూ, కొన్ని 'పిట్యూటరీ హార్మోన్ల '  ప్రేరణకు తోడ్పడుతుంది. థైమిక్ హుమోరల్ కారకం(THF) ముఖ్యంగా వైరస్ ల నాశనానికి  తోడ్పడే అసంక్రామ్య చర్యలను వేగవంతం చేస్తాయి 
* థైమస్ పనితనం జీవితకాలం ఉండదు. శరీరంలో ఇది చురుకుగా పనిచేస్తున్నప్పుడు, శరీరాన్ని 'ఆటో ఇమ్మ్యూనిటి(auto-immunity)'  కి గురి కాకుండా రక్షిస్తుంది.

## మూలాలు

                          

వర్గం:శరీర నిర్మాణ శాస్త్రము
హంసవింశతి

thumb|హంసవింశతి మొదటి పేజీ
**హంసవింశతి** ఒక విశేషమైన శృంగార నీతి కావ్యం. దీనిని అయ్యలరాజు నారాయణామాత్యుడు రచించారు.

ఈ అపురూపమైన పద్యకావ్యానికున్న విజ్ఞానసర్వస్వ లక్షణాలను నిరూపించేందుకు జి.వెంకటరత్నం పరిశోధనచేసి; సంబంధించిన సిద్ధాంత గ్రంథాన్ని ముద్రించారు.

## విషయసూచిక
### ప్రథమాశ్వాసము
అవతారిక.; కథా ప్రారంభము; చిత్రమహారాజ చరిత్రము; సాతాని హేమావతి; విష్ణుదాసుని విదేశ ప్రయాణ సన్నాహము.

1. మొదటి రాత్రి:-సాతాని భామిని ఱేనికడకుఁ బయనమగుట, హంస వారించి బుద్ధి సెప్పుట.

2. రెండవ రాత్రి కథ:- కక్కుర్తిబడి చచ్చిన నక్క. బ్రాహ్మణ కుమారుని చదువు సంధ్యలు, తీర్థయాత్ర.

3. మూడవ రాత్రి కథ:- నాయకుని భార్య హేమరేఖ గుప్తగుణుఁ డను వైద్యుని గూడుట; నాయకుని ఆయుధములు, పరిశ్రమ; వైద్యుడు, వాని పరిశ్రమ.

### ద్వితీయాశ్వాసము

4. నాల్గవ రాత్రి కథ:- తొగట మగువ పాఱుపత్తె గానిఁ గూడుట; నేఁతగాని యిల్లు.

5. అయిదవ రాత్రి కథ:- గొల్ల చిన్నది బాపన చిన్నవానిఁ గూడుట; గోప గృహము - గొఱ్ఱెలు.

6. ఆఱవ రాత్రి కథ:- చలిపందిరి - బ్రాహ్మణ సుందరి తెరువరిఁ గూడుట.

7. ఏడవ రాత్రి కథ:- కంసాలి కోమలి ధూర్తుఁడను శిష్యునిఁ గూడుట.

8. ఎనిమిదవ రాత్రి కథ:- కోమటి దంపతులు సంకేతస్థలమున బొరపాటునఁ గూడుట; కోమటిల్లు - అంగడి దినుసులు.

### తృతీయాశ్వాసము
9. తొమ్మిదవ రాత్రి కథ:- ముచ్చివాని భార్య తిరునాళ్ల గోవాళ్లఁ గూడుట; మృగ పక్షుల పట్టి; తిరునాళ్ల వేడుకలు.

10. పదవ రాత్రి కథ:- భూతవైద్యుని యిల్లా లొకరేయి నలుగురిని గూడుట.

11. పదునొకండవ రాత్రి కథ:- కడఁద్రోయఁబడిన బడబ తిరిపగానిఁ గూడుట; పండిత పరిశ్రమ; ధూర్త విద్యార్థి చేష్టలు; బాల క్రీడలు. 

12. పండ్రెండవ రాత్రి కథ:- శివదత్తయోగి సతి కోడిపందెగానిఁ గూడుట; కోడి పందెములు - కోళ్లు

### చతుర్థాశ్వాసము
13. పదుమూడవ రాత్రి కథ:- నియోగి భార్య జోస్యుని గూడుట; పర్వతములు, కంపచెట్లు, చిఱుచెట్లు, మహావృక్షములు, గణిత శాస్త్రము; జోస్యుని సరకులు.

14. పదునాల్గవ రాత్రి కథ:- కోమటిబోటి సుంకరి కొల్వుకానిఁ గూడుట; వశీకరణ మంత్ర ప్రయోగము.

15. పదునేనవ రాత్రి కథ:- రెడ్డిసాని యొక పగ లిద్దఱినిఁ గూడుట; కృషీవలు నిల్లు, ధాన్యములు, కాయలు.

16. పదునాఱవ రాత్రి కథ:- జాలరి బిత్తరి తైర్థికునిఁ గూడుట; పడవలు, వలలు, జలచరములు, పుణ్యక్షేత్ర తీర్థ విశేషములు.

### పంచమాశ్వాసము
17. పదునేడవ రాత్రి కథ:- కుమ్మరి గుమ్మ సాలెవానిఁ గూడుట; కుమ్మరి పరిశ్రమ; గడ్డి రకములు; గాలి - వాన. 

18. పదునెనిమిదవ రాత్రి కథ:- అత్తకోడండ్రు ఉపపతులఁ గూడుట; కొఱగాని కొడుకు; నృత్య గాన విశేషములు; స్త్రీ వశీకరణౌషధములు; మర్లు మందు.

19. పందొమ్మిదవ రాత్రి కథ:- గాండ్లచేడె ద్విజవటువును గూడుట; వసంతము.

20. ఇరువదవ రాత్రి కథ:- మంత్రికుమారుని భార్యలిద్దఱు నిద్దఱిని గూడుట; కామినీ గర్హణము; విదేశముల నుండి దిగుమతి యగు వస్తువులు; భారతదేశ పుర గ్రామములు.

## ప్రచురణలు
* హంసవింశతి కావ్యాన్ని 1920 సంవత్సరం వావిళ్ల రామస్వామి శాస్త్రులు అండ్ సన్సు, మద్రాసు నుండి ముద్రించారు. దీనికి జనమంచి శేషాద్రి శర్మ విపులమైన పీఠికను అందించారు.
* ఈగ్రంథాన్ని తిరిగి 1938లో శృంగారకావ్య గ్రంథమండలి, మచిలీపట్నం వారి ద్వారా ముద్రించారు.
* ఆంధ్రప్రదేశ్ సాహిత్య అకాడమి, హైదరాబాద్ దీనిని 1977 లో ముద్రించి అందించినది. దీనికి శతావధాని సి.వి.సుబ్బన్న పరిష్కర్తగా వ్యవహరించారు.

## మూలాలు

వర్గం:తెలుగు కావ్యములు
వర్గం:1977 పుస్తకాలు
వర్గం:తెలుగు పుస్తకాలు
వర్గం:1920 పుస్తకాలు
వర్గం:1938 పుస్తకాలు